
პრეს რელიზი
2013 წლის 1–2 მაისს ევროპის დღეებისადმი მიძღვნილი ღონისძიებების ფარგლებში, თსუ ევროპული კვლევების ინსტიტუტს  პატივი აქვს ორგანიზება გაუკეთოს ორდღიან ღონისძიებას. 
ღონისძიების პირველ ნაწილი დაეთმობა ევროკავშირის მიერ დაფინანსებული პროექტის: „ინტერდისციპლინური სადოქტორო პროგრამის დაარსება თბილისის სახელმწიფო უნივერსიტეტში“ პრეზენტაციას. პრეზენტაციის დასრულების შემდეგ გაიმართება ევროპისმცოდნეობის სამაგისტრო პროგრამის კურსდამთავრებულთათვის სერთიფიკატების გადაცემის ცერემონია. 
პროექტის პრეზენტაციის კვალდაკვალ გაიმართება ინტერდისციპლინური სადოქტორო პროგრამის განვითარების თეორიული და პრაქტიკული ასპეტქტებისადმი მიძღვნილი ორდღიანი საერთაშორისო კონფერენცია და ვორკშოპი, რაშიც მონაწილეობას მიიღებენ პარტნიორი უცხოური უნივერსიტეტების წარმომადგენლები და თსუ–ს აკადემიური/ადმინისტრაციული პერსონალი, ასევე სხვა მოწვეული სტუმრები. ღონისძიებასთან დაკავშირებული ყველა ხარჯი დაფინანსებულია ევროკავშირის მიერ პროექტის ფარგლებში. 
მისამართი: სასტუმრო „ვერე პალასი“, ქუჩიშვილის ქუჩა #22/24, 0179, თბილისი, საქართველო.
დასაწყისი :10:00 საათი. 
სამუშაო ენა:  ინგლისური (ქართულად თარგმანი უზრუნველყოფილი იქნება)
ზოგადი ინფორმაცია: თსუ ევროპული კვლევების ინსტიტუტი დაფუძნდა 2007 წელს TACIS–ის პროექტის ფარგლებში ევროკავშირის ფინანსური მხარდაჭერით, როგორც თსუ–ს  პირველი ინტერდისციპლინური ინტერფაკულტეტური სტრუქტურული ერთეული.         

პროექტი დაფინანსებულია ევროკავშირის მიერ

